
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	



Ниво на конфиденциалност 0
                                                                                                                       [TLP-WHITE]
 
Р Е Ш Е Н И Е № ПН 140 - ОС/ 2026 г.
по оценка за съвместимостта

На основание чл. 31, ал. 12, т. 1, във връзка с ал. 11 от Закона за биологичното разнообразие и чл. 28, ал. 1, т. 1 и ал. 2, във връзка с чл. 29 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн. ДВ, бр. 73/2007г., изм. и доп.), представен доклад за оценка на степента на въздействие (ДОСВ), съгласно чл. 23, ал. 2 от същата, с вх. № 1393(9)/08.12.2023 г. на РИОСВ – Плевен и Решение № 13146/03.04.2026 г. на Административен съд – София-град, вх. № 1393-28/14.04.2026 г. на РИОСВ – Плевен

Р Е Ш И Х:

Съгласувам „План за урегулиране на ПИ № 62579.145.47, м. „Заводна“, с. Рибарица, общ. Тетевен, обл. Ловеч“
Местоположение: ПИ № 62579.145.47, м. „Заводна“, с. Рибарица, общ. Тетевен, обл. Ловеч.
Възложител: „ИММОСОФИЯ“ ООД, ул. „Княз Борис I“, № 100, ет. 2, ап. 5, район „Триадица“, общ. Столична, обл. София, гр. София.

1. Обща информация за плана:
Планът предвижда отреждане на ПИ № 62579.145.47, м. „Заводна“, з-ще с. Рибарица, общ. Тетевен в терен за жилищно строителство и изграждане в неговия обхват на пет броя еднофамилни сглобяеми жилищни сгради със застроена площ до 70 кв. м всяка, за сезонен отдих. ПИ № 62579.145.47, с. Рибарица, общ.Тетевен е с площ 2384 кв. м и начин на трайно ползване (НТП) „Пасище“; от изток граничи с ПИ № 62579.140.331 с НТП „Водно течение, река“ (р. Заводна), а от юг – с ПИ № 62579.145.37 с НТП „Пасище“, съгласно данни от Кадастрално-административната информационна система на АГКК. Няма необходимост от изграждане на нова или промяна на съществуващата пътна инфраструктура, тъй като имотът граничи от запад с ПИ № 62579.145.467 с НТП „За селскостопански, горски, ведомствен път“. Захранването с ел. енергия ще се осъществи от съществуващата електроразпределителна мрежа (без нови трасета). Предвижда се водоснабдяване от водопроводната мрежа в м. „Заводна“, с. Рибарица. Поради липса на улична канализация, заустването на отпадъчните води ще се извърши в новопредвидена изгребна яма в имота.
ПИ № 62579.145.47 попада в устройствена зона (УЗ) ,,Жилищна устройствена зона с преобладаващо ниско застрояване с височина до 10 м“, означена като „Жм“, съгласно одобрения и действащ Общ устройствен план (ОУП) на община Тетевен и показателите на застрояване ще са съобразени с устройствената зона:
· Плътност на застрояване (П застр. ) – до 50 %;
· Интензивност на застрояване (К инт.) – до 1.5;
· Минимална площ на озеленяване (П озел.) – 30 %;
· Начин на застрояване – свободно – „е“;
· Характер на застрояване – ниско застрояване, с височина до 10 м.
2. Така описаният „План за урегулиране на ПИ № 62579.145.47, м. „Заводна“, с. Рибарица, общ. Тетевен, обл. Ловеч“ не очертава рамката за бъдещо развитие на инвестиционно предложение, което може да бъде отнесено към позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същият не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретният план не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).
3.  Планът не попада в границите на защитена/и територия/и по смисъла на Закона за защитените територии (ЗЗТ).
4. Планът попада в границите на следните защитени зони (ЗЗ) по смисъла на Закона за биологичното разнообразие (ЗБР): 
-	BG0001493 „Централен Балкан – буфер“, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед № РД-272/31.03.2021 г. на МОСВ (ДВ бр. 46/01.06.2021 г.), изм. и доп. със Заповед № РД-644/19.07.2024 г. (обн. ДВ, бр. 69/16.08.2024 г.);
-	BG0002128 „Централен Балкан – буфер“, определена за опазване на дивите птици, по чл. 6, ал. 1, т. 3 и 4 от ЗБР, обявена със Заповед № РД-321/04.04.2013 г. на МОСВ (ДВ, бр. 46 и бр. 47/2013 г.), изм. и доп. със Заповед № РД-645/19.07.2024 г. (обн. ДВ, бр. 69/16.08.2024 г.).
5. Реализацията на плана е допустима спрямо режима на ЗЗ BG0001493 „Централен Балкан – буфер“, както и спрямо режима на ЗЗ BG0002128 „Централен Балкан – буфер“, определени със съответните им заповеди за обявяване по чл. 12, ал. 6 от ЗБР.
6. Съгласно Решение № ПН 062-ОС/2012 г. на директора на Регионална инспекция по околна среда и водите (РИОСВ) – Плевен за извършване на оценка за степента на въздействие (изх. № 4345/23.04.2012 г.) е изготвен доклад за оценка на степента на въздействие (ДОСВ) на „План за урегулиране на ПИ № 62579.145.47, м. „Заводна“, с. Рибарица, общ. Тетевен, обл. Ловеч“ върху защитени зони BG0001493 „Централен Балкан – буфер“ и BG0002128 „Централен Балкан – буфер“.
7. С писмо, изх. № 1393-29/19.05.2026 г. на РИОСВ – Плевен (след връщане на преписката от Административен съд – София-град за ново произнасяне от страна на РИОСВ – Плевен, съгласно Решение № 13146/03.04.2026 г. на административния съд) е дадена положителна оценка на качеството на представения с вх. № 1393(9)/08.12.2023 г. на РИОСВ – Плевен ДОСВ, на основание чл. 24, ал. 5, т. 2 от Наредбата за ОС. 
8. В определения за консултации с обществеността срок, съгласно чл. 25 от Наредбата за ОС, не са депозирани писмени мотивирани становища по плана и изготвения за него ДОСВ. 
9. Съгласуването на плана се основава на следните м о т и в и:
9.1. Съгласно изготвения, съобразно критериите на чл. 22 от Наредбата за ОС, ДОСВ и заключенията в него, реализацията на „План за урегулиране на ПИ № 62579.145.47, м. „Заводна“, с. Рибарица, общ. Тетевен, обл. Ловеч“ ще окаже незначително отрицателно въздействие върху предмета и целите на опазване на защитени зони BG0001493 „Централен Балкан – буфер“ и BG0002128 „Централен Балкан – буфер“.
9.2. Заключенията на експертите, изготвили доклада са, че: 
9.2.1. С реализацията на плана не се очаква отрицателно въздействие върху природни местообитания, които са предмет и цел на опазване в ЗЗ BG0001493 „Централен Балкан – буфер“ (загуба или трансформация на същите); 
9.2.2. Не се очакват негативни въздействия върху растителни видове – предмет на опазване в ЗЗ BG0001493 „Централен Балкан – буфер“; 
9.2.3. Планът ще засегне в незначителна степен потенциални, слабо пригодни и с ниска степен на пригодност местообитания на следните животински видове, предмет на опазване в ЗЗ BG0001493 „Централен Балкан – буфер“:
· потенциалните местообитания на Видра (Lutra lutra) – около 0.006 % от тяхната площ в защитената зона;
· потенциални местообитания на Европейски вълк (Canis lupus),  съставляващи 0.02 % от общата им площ в защитената зона;
· потенциални местообитания на Кафява мечка (Ursus arctos),  съставляващи 0.003 % от общата им площ в ЗЗ BG0001493 „Централен Балкан – буфер“;
· незначителна площ от потенциалните ловни местообитания на следните видове прилепи: Остроух нощник (Myotis blythii) – 0.0002 %; Трицветен нощник (Myotis emarginatus) – 0.0003 %; Южен подковонос (Rhinolophus euryale) – 0.001 %; Голям подковонос (Rhinolophus ferrumequinum) – 0.001 %; Подковонос на Мехели (Rhinolophus mehelyi) – 0.003 %;  Голям нощник (Myotis myotis) – 0.0002 %;
· Голям гребенест тритон (Triturus karelinii) – 0.002 % от пригодните му местообитания;
· Обикновен сечко (Cerambyx cerdo) – 0.01 % от потенциалните му местообитания;
· Еуфидриас (Euphydryas aurinia) – 0.002 % от пригодните му местообитания;
9.2.4. Реализацията на разглеждания план ще окаже много слабо (пренебрежимо) отрицателно въздействие върху местообитания на следните видове птици, предмет на опазване в ЗЗ BG0002128 „Централен Балкан – буфер“: Белоопашат мишелов (Buteo rufinus), Черношипа ветрушка (Керкенез) (Falco tinnunculus), Бял щъркел (Ciconia ciconia), Земеродно рибарче (Alcedo atthis), Белогръб кълвач (Dendrocopos leucotos), Среден пъстър кълвач (Dendrocopos medius), Сирийски пъстър кълвач (Dendrocopos syriacus), Черен кълвач (Dryocopus martius);
9.2.5. Не се очаква осъществяването на плана да доведе до фрагментация на местообитания на видове от ЗЗ BG0001493 „Централен Балкан – буфер“ и ЗЗ BG0002128 „Централен Балкан – буфер“ и до прекъсване на биокоридори. Безпокойството за някои от видовете е оценено като временно и обратимо (по време на строителните дейности). Не се очаква значително отрицателно въздействие, изразяващо се в смъртност на индивиди.
9.2.6. Не се очаква значително отрицателно въздействие върху структурата и динамиката на популациите на целеви видове за посочените защитени зони и трайно прогонване от местообитанията им на видове – предмет и цел на опазване в BG0001493 „Централен Балкан – буфер“ и ЗЗ BG0002128 „Централен Балкан – буфер“;
9.2.7. Не се очаква да се нарушат целостта и структурата на ЗЗ BG0001493 „Централен Балкан – буфер“ и BG0002128 „Централен Балкан – буфер“; 
9.2.8. Реализацията на плана няма да доведе до химически, хидроложки и геоложки промени в ЗЗ BG0001493 „Централен Балкан – буфер“ и BG0002128 „Централен Балкан – буфер“;
9.2.9. Не се очакват промени във видовия състав;
9.2.10. При осъществяването на плана не се очаква значителен кумулативен ефект върху местообитания и видове – предмет и цел на опазване в защитени зони BG0001493 „Централен Балкан – буфер“ и BG0002128 „Централен Балкан – буфер“. За ЗЗ BG0001493 „Централен Балкан – буфер“, за периода от 2007 г. до момента, е изчислен кумулативен ефект от реализацията на инвестиционни предложения / планове, програми, проекти (ИП/ППП) в обхвата на РИОСВ – Плевен, РИОСВ – Пловдив, РИОСВ – Велико Търново, РИОСВ – София, РИОСВ – Стара Загора и МОСВ – София, който възлиза на 0.21 %  от площта на защитената зона (незначително въздействие). Кумулативният ефект от въздействията на всички заявени в ЗЗ BG0002128 „Централен Балкан – буфер“ ИП / ППП, заедно с разглежданото ИП (за горепосочения период), може да се оцени също като незначителен – приблизително 0.35 % е засегнатата територия от защитената зона;
9.2.11. Реализацията на плана с прилагането на смекчаващи мерки ще намали степента на очакваните (макар и незначителни) негативни въздействия.
10. Реализацията на „План за урегулиране на ПИ № 62579.145.47, м. „Заводна“, с. Рибарица, общ. Тетевен, обл. Ловеч“ се съгласува при спазване на следните условия: 
10.1. Да не се извършват строителни дейности и дейности по премахване на растителността в имота (преди строителството) в размножителния период на повечето от животинските видове (от 1 март до 15 август);
10.2. При изпълнение на изкуствено озеленяване и ландшафтно оформяне в имота да се използват само местни (автохтонни) растителни видове. Да не се използват екзотични, декоративни и инвазивни растителни видове (Айлант (Ailanthus altissima), Акация (Robinia pseudoacatia), Храстовидна аморфа (Amorpha fruticose), Японска фалопия (Fallopia japonica), Гледичия (Gleditsia triacanthos), Пуерария (Pueraria lobate) и др.) за озеленяване и ландшафтно оформяне; 
10.3. Да не се допуска увреждане и замърсяване на съседни територии по никакъв начин и с никакви средства, както по време на строителството в имота, така и при експлоатацията на обекта;
10.4. Да не се извършват строителни дейности в имота на по-малко от 15 м от брега на река Заводна.
10.5. Ако се планира външно осветление в имота, да се монтират минимален брой осветителни тела (до 2 – 3 броя), максимално отдалечени от р. Заводна, с цел редуциране на влиянието върху някои видове прилепи.

При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
На основание чл. 31, ал. 11 от ЗБР решението губи правно действие, ако в продължение на 5 (пет) години от датата на издаването му възложителят не започне действия по одобряване на инвестиционното предложение.
При констатиране на неизпълнение на условията, посочени в настоящето решение, виновните лица носят административно наказателна отговорност по чл. 128б от ЗБР.

Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд – София – град  по реда на Административнопроцесуалния кодекс.


							
С уважение, 


[bookmark: _GoBack]
 
[image: ITA_Single_logo_[Full-Colour]_MOSV_9k_2024][image: ]гр. Плевен, ул. “Ал. Стамболийски” 1А, 
тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/стр. 1 от 5



Стр. 4 от 4

image1.emf
X

Директор на РИОСВ-Плевен


image2.wmf

image3.jpeg
ITA@

INTERNATIONAL
TECHNICALALLIANCE

ISO 9001:2015

Certificate No: BG/1398Q/1411





image4.wmf

